Kulttuuritalo

Kulttuuritalo on Helsingin Alppilassa Sturenkadun varrella sijaitseva rakennus, joka suunniteltiin kulttuuri- ja järjestötoimintaa varten. Konserttisalin tuli soveltua sekä puhe- että musiikkitilaisuuksille. Kulttuuritalon rakennuttivat Suomen kansandemokraattiset järjestöt. 23. maaliskuuta 1958 käyttöön vihityn rakennuksen suunnitteli Alvar Aalto, joka sai työhönsä täyden taiteellisen vapauden. Rakennuksen kulttuurihistoriallista arvoa lisää se, että rakentaminen toteutettiin suurelta osin vapaaehtoisvoimin talkootyönä. Talo oli kansandemokraattisten järjestöjen hallinnoiman Kulttuurityö-yhdistyksen omistuksessa 1990-luvun alkuun saakka, kunnes Suomen Kommunistisen Puolueen konkurssista johtuneet velat pakottivat ne luopumaan siitä. Vuonna 2022 valtion liikelaitos Senaatti-kiinteistöt myi Kulttuuritalon Helsingin Kulttuurihub Oy:lle.

Kulttuuritalossa ovat vuosikymmenten varrella esiintyneet lukuisat eri musiikkityylejä edustavat artistit. Sali oli Radion sinfoniaorkesterin konserttien pääasiallinen järjestämispaikka vuosina 1965–2011. Salissa pidettiin myös useat SKP:n ja SKDL:n puoluekokoukset sekä Vasemmistoliiton perustava kokous vuonna 1990.

Talon toimistosiivessä toimivat alun perin SKP:n ja SKDL:n puoluetoimistot sekä usean SKDL:n jäsenjärjestön toimistot.

Arkkitehtuuri

Rakennus koostuu kolmesta osasta. Vapaamuotoinen, kuparipeltikattoinen konserttisaliosa on verhoiltu Aallon Kulttuuritaloa varten muotoilemalla kiilamaisella punatiilellä. Viisikerroksinen toimistosiipi on verhoiltu kuparipellillä. Näitä kahta osaa yhdistää matala siipi. Rakennuksen Sturenkadun puoleisella sivulla on kokonaisuutta yhdistävä, pitkä kupariverhoiltu katos. Kulttuuritalo on teräsbetonirunkoinen. Punatiilistä Kulttuuritaloa pidetään yhtenä Alvar Aallon päätöistä. Tarinan mukaan Aalto luonnosteli rakennuksen alun perin Klubi-merkkisen tupakka-askin kanteen. Rakennus on ensimmäinen Aallon pääkaupunkiseudulle suunnittelema puhtaasti julkinen rakennus. Talo on suojeltu Suomen valtioneuvoston päätöksellä vuodesta 1989 muun muassa rakennustaiteellisen ja kulttuurihistoriallisten arvojen vuoksi.

Talon kadulle aukeavalla sisäpihalla on Wäinö Aaltoselta vuonna 1959 tilattu ja seuraavana vuonna pystytetty pronssinen suihkulähdeveistos Rakentajan käsi, joka esittää talon pienoismallia pitelevää suurta kämmentä.

Katsomokapasiteetti
Kulttuuritalon Aalto-salissa on kaksi katsomoa. Istumapaikkoja on seuraavasti:
 Nousevassa yläkatsomossa (takaosa) 889 paikkaa.
 Alakatsomossa tasalattialla 504 paikkaa, joista 5 invapaikkoja.

Nykyinen käyttö
Rakennusta käytetään nykyään konserttien lisäksi myös erilaisten juhlien, kokousten ja gaalojen pitopaikkana. Kulttuuritalo ei itse tuota tapahtumia, vaan toimii pelkästään tilavuokraajana. Tapahtuma- ja ravintolatoimintaa pyörittää Sunborn Catering Oy.

Osa Kulttuuritalon tiloista on vuokrattu pysyvästi eri tahoille. Kulttuuritalon vuokralaisena ovat Museoviraston useat osastot. Radion sinfoniaorkesteri siirtyi kesällä 2011 uuteen Musiikkitaloon.

Kulttuuritalossa esiintyneitä ulkomaisia artisteja

 Georg Ots 1957 ja 1958
 Quincy Jones 1960
 Duke Ellington 1961 ja 1964
 John Coltrane 1961 ja 1962
 Dizzy Gillespie 1961 ja 1965
 Count Basie 1962
 Ella Fitzgerald 1963, 1964 ja 1965
 The Modern Jazz Quartet 1965
 Stan Getz 1966
 The Spencer Davis Group vuonna 1967
 The Jimi Hendrix Experience 1967
 The Hollies 1967, 1968, 1969 ja 1970
 Sarah Vaughan 1967
 John Mayall's Bluesbreakers 1967
 Bukka White 1967

 Cream 1967
 The Move 1967 ja 1969
 Traffic 1968
 Fleetwood Mac 1968 ja 1969
 Blind Faith 1969
 Steppenwolf 1969
 Ten Years After 1969
 Albert Lee 1969
 Jethro Tull 1970
 Led Zeppelin 1970
 Muddy Waters 1970
 Buddy Miles 1971
 Weather Report 1971 ja 1977
 Sun Ra 1971
 Mott The Hoople 1972

 B.B. King 1972, 1973, 1980, 1982 ja 1989 
 Fairport Convention 1972
 MC5 1972
 Edita Pieha 1973
 Quilapayun 1973
 Status Quo 1974
 The Sweet 1974
 Frank Zappa 1974 ja 1977
 Demis Roussos 1974
 Queen 1974
 Suzi Quatro 1976
 Rory Gallagher 1976
 Hot Tuna 1976 ja 2013
 J. J. Cale 1976 ja 1977
 Camel 1976

 Patti Smith 1976
 Jerry Lee Lewis 1977
 Ramones 1977 ja 1990
 AC/DC 1977
 Iggy Pop 1978 ja 2022
 Gillan 1982
 Tina Turner 1982
 Duran Duran 1982
 Saxon 1983
 Accept 1983
 Dio 1983
 Gary Moore 1984
 Metallica 1984
 Bon Jovi 1985
 Kraftwerk 1991
 Whitesnake 1994 ja 1997
 Ritchie Blackmore's Rainbow 1995
 Iron Maiden 1995
 Judas Priest 2001

 Marianne Faithfull 2004 ja 2010 
 Bill Wyman's Rhythm Kings 2005
 W.A.S.P. 2006, 2009 ja 2015
 In Flames 2006
 Róisín Murphy 2008
 Blondie 2008
 Larry Carlton ja Robben Ford (yhteinen keikka) 2008
 Todd Rundgren 2008
 Lady Gaga 2009 
 Michael Winslow 2009, 2010 ja 2015
 Chris Isaak 2010
 Procol Harum 2013
 Dream Theater 2015
 Nick Masonin Saucerful of Secrets 2022
 Sunmi 2022

Lähteet

Aiheesta muualla

 Kulttuuritalon kotisivut
 Pörssitieto: Helsingin Kulttuuritalo Oy. 

Alvar Aallon suunnittelemat rakennukset
Helsingin suojellut rakennukset
Suomen konserttitalot
Suomen Kansan Demokraattinen Liitto
Alppiharju
Helsingin kulttuuri
Modernistinen arkkitehtuuri
Museovirasto
Työväentalot